Dashiell Hammett

**(Samuel) Dashiell Hammett** (født 27. mai 1894, død 10. januar 1961) var en amerikansk kriminalforfatter og filmdramatiker. Som foregangsmann innenfor den «hardkokte skolen» regnes han idag som en av 1900-tallets betydeligste amerikanske forfattere.

## Forfatteren

Hammett hadde ingen formell utdannelse, men arbeidet i et utall bransjer fra 14-årsalderen. I et par perioder før og etter første verdenskrig var han ansatt som etterforsker i Pinkertons detektivbyrå. Erfaringene herfra preger mange av Hammetts fortellinger. Forfatterskapet begynte da tuberkulose tvang Hammett til å gi opp detektivjobben. Senere arbeidet han også periodevis i reklamebransjen, og som kritiker og filmmanusforfatter.

Dashiell Hammett ble rammet av skrivesperre, og fullførte ingen fortellinger etter midten av 1930-tallet. Etter at han ble idømt en fengselsstraff under McCarthy-prosessene og mistet inntektene fra Hollywood, slet han med bunnløse, økonomiske problemer.

Dashiell Hammett var svært belest, og fortellingene hans er påvirket av alt fra klassisk drama og myte via islandske sagaer til 1900-tallets populærlitteratur. Forfatterskapet består stort sett av noveller; de fleste publisert i «pulp»-magasinet *[[Black Mask]]*. Hammetts romaner ble først publisert som føljetonger eller novellesuiter i dette bladet. Han arbeidet også med tegneserier og var den første forfatteren av avisserien *Secret Agent X-9* (illustrert av Alex Raymond).

## Hovedpersonene

I et flertall av novellene, i novellesuiten *The Dain Curse* og romanen *Red Harvest* (også opprinnelig en novellesuite), er hovedpersonen den navnløse detektiven fra Continental detektivbyrå (modellert over Pinkerton's): En liten, tykkfallen og skallet, middelaldrende mann uten påtrengende privatliv. Hammetts mest kjente detektiv er likevel (takket være Humphrey Bogarts rolle i John Hustons *[[The Maltese Falcon]]*) Sam Spade, som opptrer i romanen *The Maltese Falcon* og tre noveller. Ned Beaumont (*The Glass Key*) og Nick Charles (*The Thin Man*) har sterke likhetspunkter med forfatteren selv.

## Tematikk

Et gjennomgangstema i Hammetts forfatterskap er det korrupte og voldsplagede lokalsamfunnet, i fortellinger som «Nightmare Town», «Corkscrew» og *Red Harvest*. *Red Harvest* bygger delvis på forfatterens egne erfaringer som innleid streikebryter i Butte, Montana, like etter verdenskrigen. *Corkscrew* er også et eksempel på Hammetts interesse for genrelitteratur – her en westernhistorie plassert i forfatterens samtid. «This King Business» er til dels en parodi på datidens populære «Ruritania»-historier, der en ung amerikaner ender som konge i en europeisk lilleputtstat (hos Hammett får den navnløse detektiven oppgaven med å redde amerikaneren og pengene hans ut av det politiske kaoset som oppstår). Også andre fortellinger skildrer samfunn der vold og kriminalitet truer selve samfunnsstrukturen. Hammetts politiske synspunkter tatt i betraktning, kan dette leses som en advarsel mot kapitalismen på sitt verste. Et annet innflytelsesrikt Hammett-motiv finner vi i romanen *The Glass Key*: Et ødipalt preget far/sønn-forhold mellom en korrupt samfunnsstøtte og hans yngre assistent. De fleste av Hammetts helt/antihelt-fremstillinger har preg av selvportrett.

## Hammett og filmen

Fortellinger som «Nightmare Town», «Corkscrew» og *Red Harvest* har dannet grunnlag for utallige western-filmer (og for Akira Kurozawas *Yojimbo*); oftest uten at Hammett er kreditert. *Malteserfalken* ble filmet flere ganger; mest suksessfullt av John Huston i 1940. Da var filmatiseringen av *The Thin Man* allerede blitt en suksess, i den grad at det ble laget flere oppfølgere med Hammet selv blant manusforfatterne.

Dashiell Hammett er selv blitt «fiksjonsfigur» i flere filmer, som Wim Wenders *Hammett* (etter Joe Gores roman). Han portretteres også, pseudonymt, som alkoholisert Hollywood-legende i brødrene brødrene Coens *Barton Fink* (der Hammetts samboer Lillian Hellman er modell for drapsofferet).

Coen-brødrene har forøvrig også brukt hans roman *The Glass Key* som forelegg for *Miller's Crossing*. Av andre nyere filmadapsjoner kan nevnes Walter Hills *Last Man Standing* (vesentlig basert på *Red Harvest*, med trekk fra «Nightmare Town»).

## Bibliografi

Alle Hammetts tekster ble først utgitt i magasiner som *Black Mask*. Romanene i bokform er bearbeidelser av novellesuiter etter føljetonger.

### Romaner

* *Red Harvest* (i bokform 1929)
* *The Dain Curse* (i bokform 1929)
* *The Maltese Falcon* (føljetong 1929; i bokform 1930)
* *[[Glassnøkkelen|The Glass Key]]* (i bokform 1931)
* *The Thin Man* (i bokform 1934)
* *Woman in the Dark: A Novel of Dangerous Romance* (føljetong i *Liberty magazine* 1933; i bokform 1952)

### Novellesamlinger

* *The Big Knockover* (1966; red. Lillian Hellmann)
* *The Continental Op* (1974)
* *Nightmare Town* (2001; tittelen er også brukt på tidligere samlinger)

Hammetts noveller er utgitt i samlinger fra 1940-tallet av; de ovennevnte utgivelsene kan regnes som de mest «autoritative». Norske utgaver overensstemmer ikke med de amerikanske.

### Noveller

* «Immortality» (1922)
* «The Barber and His Wife» (1922)
* «The Road Home» (1922)
* «The Sardonic Star of Tom Doody» (1923)
* «The Joke on Eloise Morey» (1923)
* «The Vicious Circle» (1923)
* «Holiday (1923)»
* «The Crusader» (1923)
* «Arson Plus» (1923)
* «Slippery Fingers» (1923)
* «The Dimple» (1923)
* «The Gatewood Caper» («Crooked Souls», 1923)
* «The Green Elephant» (1923)
* «Laughing Masks» (1923)
* «The Black Hat That Wasn’t There» («It», 1923)
* «The Second-Story Angel» (1923)
* «House Dick» («Bodies Piled Up», 1923)
* «Itchy the Debonair» (1924)
* «The Man Who Killed Dan Odams» (1924)
* «The Tenth Clew (1924)
* «Ester Entertains» (1924)
* «Night Shots» (1924)
* «The Judge Laughed Last» («The New Racket», 1924)
* «Afraid of a Gun» (1924)
* «Zigzags of Treachery» (1924)
* «One Hour» (1924)
* «The House in Turk Street» (1924)
* «The Girl with the Silver Eyes» (1924)
* «Death on Pine Street» («Women, Politics and Murder», 1924)
* «The Golden Horseshoe» (1924)
* «Who Killed Bob Teal» (1924)
* «Nightmare Town» (1924)
* «Another Perfect Crime» (ca.1925)
* «The Man Who Loved Ugly Women» (ca.1925)
* «Tom, Dick or Harry» («Mike, Alec or Rufus?», 1925)
* «The Hairy One» («Ber-Bulu», 1925)
* «The Whosis Kid» (1925)
* «The Scorched Face» (1925)
* «Corkscrew» (1925)
* «Dead Yellow Women» (1925)
* «The Gutting of Couffignal» (1925)
* «The Nails in Mr. Cayterer» (1926)
* «The Assistant Murder» (1926)
* «The Creeping Siamese» (1926)
* «The Advertising Man Writes a Love Letter» (1927)
* «The Big Knockover» (1927)
* «$106,000 Blood Money» (1927)
* «The Main Death» ( 1927)
* «This King Business» (1928)
* «Fly Paper» (1929)
* «Diamond Wager» (1929)
* «A Tale of Two Women» (1920-tallet)
* «First Aide to Murder» (1920-tallet)
* «The Farewell Murder» (1930)
* «Death and Company» (1930)
* «On the Way» (1932)
* «A Man Called Spade» (1932)
* «Too Many Have Lived» (1932)
* «They Can Only Hang You Once» (1932)
* «Albert Pastor at Home» (1933)
* «Nightshade» (1933)
* «Two Sharp Knives» (1934)
* «His Brother’s Keeper» (1934)
* «This Little Pig» (1934)
* «Ruffian’s Wife» (1946)
* «The Man Who Stood in the Way» (1951)
* «A Man Named Thin» (1961)
* «Wages of Crime» (publisert 1962)
* «When Luck’s Running Good» (publisert 1962)
* «Tulip» (romanfragment ca. 1952; publisert i *The Big Knockover*)
* «After the Thin Man» (publisert som novelle 1986; filmmanus 1936)

### Filmmanus

* *City Streets* (1931; sammen med Oliver H.P. Garrett og Max Marcin)
* *Mister Dynamite* (1935; sammen med Doris Malloy og Harry Clork)
* *After the Thin Man* (1936; sammen med Frances Goodrich og Albert Hackett)
* *Another Thin Man* (1939; sammen med Frances Goodrich og Albert Hackett)
* *Watch on the Rhine* (1943; sammen med Lillian Hellman)

### Tegneseriemanus

* *Agent X9* (4 episoder 1934–35)

### Hammett på norsk

* *Blodig høst* (*Red Harvest*)
* *Forgiftet blod?* (*The Dain Curse*)
* *Malteserfalken* (*The Maltese Falcon*)
* *Den tynne mann* (*The Thin Man*)
* *Glassnøkkelen* (*The Glass Key*)
* *Gatewood-mysteriet og andre noveller*
* *Det store bankranet og andre noveller*

## Referanser


## Eksterne lenker
* 
* 
*